Държавен вестник, бр. 73, 2009 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  73
Член 32
Покритите рискове, ако се дължат на 
трудова злополука или определена болест, 
възникваща в резултат на трудова заетост, 
включват:
а) болестно състояние;
б) определена в националните закони или 
подзаконови актове неработоспособност, 
настъпила в резултат на такова състояние и 
довела до спиране на доходите;
в) пълна загуба или частична загуба над 
определен процент на способността за пече­
лене на доходи, когато е вероятно тя да има 
постоянен характер или съответстващата 
загуба на физическа способност;
г) загуба на средства за съществуване от 
вдовицата или от децата на починал, който 
е осигурявал издръжката на семейството; в 
случай на вдовица правото на обезщетение 
може да се обуславя от презумция, установе­
на в националните закони или подзаконови 
актове, че тя не е в състояние сама да се 
грижи за себе си.
Член 33
Защитените лица включват:
а) определени категории наети лица, съста­
вляващи не по-малко от 50 процента от общия 
брой на всички наети лица, а по отношение 
на обезщетение при смърт на лицето, което 
осигурява издръжката на семейството – също 
техните съпруги и деца; или
б) определена категория наети лица, със­
тавляващи не по-малко от 50 процента от 
общия брой на наетите лица в индустриални 
предприятия с не по-малко от 20 души пер­
сонал, а за обезщетение при смърт на лицето, 
което издържа семейството – техните жени и 
деца, когато е в сила декларация, направена 
в съответствие с член 3.
Член 34
1. В случаите на болестно състояние обез­
щетението се предоставя под формата на ме­
дицински грижи, определени в съответствие 
с параграфи 2 и 3 на този член.
2. Медицинските грижи включват:
а) медицински грижи от общопрактикуващ 
лекар и специалист, оказвани на хоспитали­
зирани или нехоспитализирани лица, вклю­
чително посещение в дома;
б) стоматологични грижи;
в) грижи от медицински сестри в домовете, 
болниците или други лечебни заведения;
г) настаняване в болници, рехабилитаци­
онни центрове, санаториуми и други лечебни 
заведения;
д) снабдяване със стоматологични, фарма­
цевтични и други медицински и хирургически 
средства, включително протези и техния 
ремонт, както и очила;
е) грижи, предоставяни от специалисти 
от такива други професии, които съгласно 
законоустановения ред са признати за сродни 
на медицинските; тези грижи се предоставят 
под наблюдението на лекар или стоматолог.
3. В случаите, когато е в направена декла­
рация по член 3, медицинските грижи трябва 
да включват поне:
а) грижите от общопрактикуващ лекар, 
включително посещение в дома;
б) грижите, оказвани от специалисти на 
хоспитализирани или нехоспитализирани 
лица, и грижи на специалисти, които могат да 
се предоставят извън болничните заведения; 
в) снабдяването с най-необходимите фарма­
цевтични продукти по предписание на лекар 
или друго квалифицирано лице; и
г) хоспитализиране при необходимост.
4. Медицинските грижи, предвидени в 
предходните параграфи, имат за цел запаз­
ването, възстановяването или подобряването 
на здравословното състояние на защитеното 
лице, неговата работоспособност, както и 
способността му за задоволяване на личните 
потребности.
Член 35
1. Държавните учреждения или инсти­
туции, които управляват предоставянето 
на медицински грижи, си сътрудничат при 
необходимост със службите за обща профе­
сионална преквалификация с цел подготовка 
на лица с увреждания за преназначаване на 
подходяща работа.
2. Националните закони или подзаконови 
актове могат да разрешават на такива учрежде­
ния и институции да извършват професионална 
преквалификация на лицата с увреждания.
Член 36
1. В случай на неработоспособност, пълна 
загуба на способността за печелене на дохо­
ди, която може да се превърне в постоянна, 
или съответстващата загуба на физическа 
способност, както и при смърт на лицето, 
което издържа семейството, обезщетението 
се предоставя под формата на периодични 
плащания, изчислени съгласно член 65 или 66.
2. В случай на частична загуба на способ­
ността за печелене на доходи, която може да 
се превърне в постоянна, или съответстващата 
загуба на физическа способност обезщетение­
то се предоставя под формата на периодични 
плащания, представляващи определена част от 
обезщетението, дължимо в случай на пълна